партньорство или съгласно друг подобен регламент, предвиждащ външна помощ за Украйна от Съюза, който може да бъде приет в бъдеще, условията, уреждащи ползването на външната помощ на Съюза от страна на Украйна се определят чрез споразумение за финансиране, като се спазва по-конкретно член 20 от Регламент (ЕО) No 1638/2006.
 Член 6
 В съответствие с Регламент (ЕО, Евратом) No 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности, във всеки меморандум за разбирателство, сключен съгласно член 5, се посочва, че финансовият контрол или одитите или другите проверки, включително административните разследвания, се извършват от или под ръководството на Комисията, Европейската служба за борба с измамите (OLAF) и Сметната палата.
 Изготвят се подробни разпоредби за финансов контрол и одит, административни мерки, санкции и събиране на вземания, с които да се предоставят правомощия на Комисията, Европейската служба за борба с измамите и Сметната палата, които съответстват на правомощията им по отношение на бенефициерите или изпълнителите, установени в Съюза.
 Член 7
 Настоящият протокол се прилага за срока на действие на настоящото споразумение.
 Всяка страна по споразумението може да денонсира настоящия протокол чрез писмено уведомление до другата страна. Настоящият протокол се прекратява шест месеца след датата на такова уведомление.
 Прекратяването на Протокола вследствие на денонсиране от която и да било от страните по споразумението не се отразява върху проверките и контрола, които следва да бъдат извършвани в съответствие с разпоредбите, предвидени в членове 5 и 6, когато това е целесъобразно.
 Член 8
 Не по-късно от три години след влизане в сила на настоящия протокол и на всеки три години след това двете страни по споразумението могат да правят преглед на прилагането на настоящия протокол в зависимост от реалното участие на Украйна в програми на Съюза.
 Съвместна декларация
 Европейският съюз (наричан по-долу „ЕС“) припомня задължението на държавите, установили митнически съюз с ЕС, да приведат своя търговски режим в съответствие с този на ЕС, както и задължението на някои от тях да сключат преференциални споразумения с държави, които имат преференциални споразумения с ЕС.
 В този смисъл страните по споразумението отбелязват, че Украйна започва преговори с тези държави, които
 а)
 са установили митнически съюз с ЕС и
 б)
 чиито продукти не се ползват от тарифни отстъпки по настоящото споразумение,
 с оглед сключването на двустранно споразумение за установяване на зона за свободна търговия в съответствие с член XXIV от ГАТТ (като по този начин се обхваща на практика цялата търговия). Украйна започва преговорите колкото може по-скоро, с цел горепосоченото споразумение да влезе в сила във възможно най-кратък срок след влизането в сила на настоящото споразумение.
 ЗАКЛЮЧИТЕЛЕН АКТ
 от проведената среща на високо равнище между Европейския съюз и неговите държави членки, от една страна, и Украйна, от друга страна, по отношение на споразумението за асоцииране
 На 21 март 2014 г. в Брюксел се проведе среща на високо равнище между Европейския съюз и неговите държави членки, от една страна, и Украйна, от друга страна.
 Представителите на:
 КРАЛСТВО БЕЛГИЯ,
 РЕПУБЛИКА БЪЛГАРИЯ,
 ЧЕШКАТА РЕПУБЛИКА,
 КРАЛСТВО ДАНИЯ,
 ФЕДЕРАЛНА РЕПУБЛИКА ГЕРМАНИЯ,
 РЕПУБЛИКА ЕСТОНИЯ,
 ИРЛАНДИЯ,
 РЕПУБЛИКА ГЪРЦИЯ,
 КРАЛСТВО